projecte-aina/catalan_government_crawling huggingface dataset:
El projecte ACT4LITTER, finançat per l'Interreg Med, té com a objectiu principal és establir mesures conjuntes per preservar els ecosistemes naturals de les deixalles marines en les zones protegides de la Mediterrània.
El concurs té com a títol: "Operació estiu: captura una imatge sobre deixalles marines"
Captureu una imatge amb les següents temàtiques:
El concurs està obert al públic en general.
Les fotos guanyadores seran exposades a la publicació final de l'ACT4LITTER, a les xarxes socials ACT4LITTER i a la conferència final que tindrà lloc a Atenes el 24 d'octubre de 2018.
Queda obert el procediment de selecció de les persones i entitats que desenvoluparan mesures d'acompanyament per donar suport al subministrament i distribució de fruites, hortalisses i llet, dins el marc dels Programes Escolars, durant el primer trimestre del curs 2018/2019 i convocar, en règim de concurrència competitiva, els ajuts corresponents.
Les persones o entitats que estiguin interessades en desenvolupar mesures d'acompanyament, han de presentar la sol·licitud de participació del procés de selecció i de l'ajut corresponent tenint en compte els requisits que s'estableixen a l'apartat 7 de les bases reguladores.
Les actuacions s'han d'executar des de l'inici del curs escolar 2018/2019 fins al 23 de desembre de 2018.
Les persones destinatàries d'aquests ajuts són l'alumnat que assisteix regularment a un centre educatiu autoritzat pel Departament d'Ensenyament de la Generalitat de Catalunya, i que participi en els Programes Escolars durant el curs escolar en què es convoca l'ajut.
Pressupost: 190.741,89 € | Data Límit: 15 dies naturals a comptar des de l'endemà de la publicació d'aquesta Resolució en el DOGC (publicació: 26/07/2018)
La present convocatòria té l'objectiu de finançar projectes en l'àmbit de la cooperació en matèria d'aplicació de la llei entre un o més estats membres de la UE i les respectives autoritats policials de Tunísia, Egipte o el Marroc.
L'objectiu d'aquest projecte en particular, és establir un equip d'investigació conjunta format per funcionaris de l'ordre de la UE i del tercer país receptor per tal de cooperar en la lluita contra el tràfic de migrants.
Així, les propostes de projecte haurien d'incloure, idealment, els següents passos preparatoris:
La Dirección General de Integración y Atención Humanitaria depenent del Ministerio de Trabajo; Migraciones y Seguridad Social, Fondos Comunitarios publica la present convocatòria amb l'objectiu d'afavorir el manteniment de la cohesió social i la convivència harmoniosa de persones de diferent origen cultural a la societat espanyola, prestant especial atenció al coneixement i respecte dels valors d'aquesta societat.
Aquestes actuacions es finançaran amb el programa Asil, Migració i Integració (AMIF) o amb el Fons Social Europeu emmarcat en el Programa Operatiu d'Inclusió Social i de l'Economia Social (POISES 2014-2020), i projectes finançats exclusivament amb pressupostos generals de l'Estat.
Poden presentar-se a aquesta convocatòria les entitats o organitzacions no governamentals que reuneixin els següents requisits:
Amb un pressupost de 15.690.000,01€ els projectes a desenvolupar són els següents:
Els destinataris dels projectes seran les persones nacionals de països tercers que resideixen legalment a Espanya o, si escau, que es troben en procés d'obtenció de residència legal a Espanya.
En la mesura en que sigui necessari per a l'aplicació efectiva dels projectes subvencionats, aquests podran admetre en les seves accions als familiars directes d'aquestes persones o a la població en general quan es tracti de projectes o actuacions de sensibilització o que promoguin el contacte i el diàleg constructiu.
Amb un pressupost de 11.940.000,00€ els projectes a desenvolupar són els següents:
Aquests projectes estaran dirigits a la població nacional de tercers països, principalment en situació de risc de pobresa o exclusió, en possessió de la corresponent autorització de residència o de treball i residència i, a la població en general, a la qual també podran dirigir projectes o actuacions de sensibilització.
Pressupost: 27.630.000,01€ | Data límit: Vint dies naturals comptats a partir del dia següent al de la publicació de la extracte de la convocatòria en el Butlletí Oficial de l'Estat.
L'objectiu de la convocatòria per a projectes d'integració de nacionals de països tercers en estats membres de la UE que donin suport a la migració legal, és promoure:
Cada sol·licitud de projecte presentada ha de dirigir-se únicament a una de les següents prioritats (si es vol presentar a més d'una prioritat de la present convocatòria, s'ha de presentar una proposta separada a cada tema a la pàgina de presentació):
Es poden presentar en aquesta convocatòria (veure document adjunt per ampliar les condicions per a participar-hi):
El premi CESBA per a barris sostenibles s'emmarca dins del projecte europeu CESBA-MED, en el qual la Generalitat de Catalunya, per mitjà del Departament de Territori i Sostenibilitat, hi participa com a soci.
Aquest projecte té per objectiu principal la creació d'un sistema d'avaluació de la sostenibilitat de barris i àrees urbanes i està cofinançat a través del programa Interreg MED del FEDER.
La finalitat del premi CESBA és difondre i capitalitzar les eines i metodologies desenvolupades per aquest projecte per avaluar i qualificar la sostenibilitat d'àrees urbanes.
El premi a totes les àrees urbanes (ciutats, districtes, barris, etc.) del territori europeu (siguin o no membres de la UE) que compleixin, com a mínim, 3 dels següents requisits:
El procediment de participació en el premi és el següent:
L'objectiu d'aquesta convocatòria és incrementar el grau d'ocupabilitat i la inserció laboral, així com facilitar l'adaptació social i laboral dels treballadors i treballadores amb discapacitat amb especials dificultats d'inserció laboral en empreses del mercat laboral ordinari.
Les actuacions que preveu aquesta convocatòria són elegibles a través del Programa operatiu del Fons Social Europeu de Catalunya 2014-2020 amb un cofinançament del 50%.
Poden ser beneficiàries les entitats amb experiència en la realització d'accions dirigides a l'acompanyament de les persones amb discapacitat o trastorns de la salut mental en processos d'inserció laboral.
Es consideraran subvencionables les actuacions integrades que suposin la inclusió de serveis d'orientació i informació per a l'ocupació i l'autoocupació, la millora de les competències personals, formatives, professionals i tècniques per afavorir l'ocupabilitat de les persones demandants d'ocupació atenent les seves característiques i necessitats.
També s'inclouran la promoció d'actuacions de prospecció del mercat de treball per facilitar la inserció laboral i les tasques de seguiment i suport a la inserció laboral.
Les entitats programaran un període de pràctiques professionals que es realitzaran en empreses del mercat ordinari i / o administracions publiques.
Pressupost: 9.375.000,00€ | Data límit: El termini de presentació de sol·licituds és de 30 dies hàbils a comptar de l'endemà de la publicació d'aquesta Resolució al DOGC núm 7675 de 26 de juliol de 2018
L'objectiu d'aquest grup d'experts serà augmentar els coneixements sobre la determinació dels termes de llicència justos, raonables i no discriminatoris (FRAND), així com la correcta valoració de la propietat intel·lectual, inclòs en el context de la digitalització de l'economia.
El grup estarà format per un màxim de 15 membres i inclourà experts independents i membres que representin les preferències dels interessats.
Cada any, diverses reunions internacionals reuneixen científics de primer nivell que treballen en alternatives 3R per assajos amb animals (reemplaçament, reducció o refinament).
Donat que els costos vinculats a la participació en aquestes esdeveniments poden impedir l'assistència d'estudiants amb projectes prometedors, els socis de l'EPAA (Associació Europea per a Enfocaments Alternatius) patrocinen una sèrie de beques per que ho puguin fer.
Els esdeveniments pels que es poden demanar aquestes beques s'anuncien al lloc web de l'EPAA cada tardor.
Actualment, hi ha oberta la convocatòria per participar en les reunions de l'ESTIV, la Societat Europea de Toxicologia In Vitro.
La suma global disponible per a cada esdeveniment és de 1.500 euros, que es reparteixen en dos nivells de beques:
Criteris d'elegibilitat dels estudiants:
El jurat comptarà amb 4 representants del Comitè de Direcció de l'EPAA (2 de la indústria i 2 de la Comissió Europea) que jutjaran les sol·licituds.
La Nova Agenda Europea per a la Cultura, adoptada per la Comissió el 22 de maig de 2018, proposa un nou marc global per a la col·laboració política a la UE en matèria de cultura.
En el marc de la Nova Agenda, la Comissió «proposa ampliar el diàleg estructurat actual, més enllà dels temes examinats sota el mètode obert de coordinació, traient més profit a les oportunitats de col·laboració en línia, i obrint-se a organitzacions rellevants fora dels sectors culturals i creatius, en un tractament específic cas a cas.
També proposarà un paper més actiu de la societat civil en la preparació dels Fòrums Europeus de la Cultura ».
Així, els objectius de la present licitació són:
La CE ha identificat els següents temes que poden ser objecte d'aquest diàleg estructurat: Patrimoni cultural; cultura per a la inclusió social; diversitat cultural; cultura i art; indústries culturals i creatives; professionals de la cultura; circulació d'obres d'art; relacions culturals internacionals; i la mesura del valor de la cultura.
A mode orientatiu, les tasques principals a realitzar per part del licitador consistirien en consultar sobre els diferents temes, identificar als experts, organitzar reunions de diàleg i de pluja d'idees, registrar actes de totes les reunions, realitzar i divulgar documents polítics i gestionar un fòrum en línia amb les parts interessades.
L'objectiu de la present convocatòria és promoure i protegir els drets de les persones amb discapacitat, per tal de garantir que puguin gaudir plenament dels seus drets.
Els tipus d'activitats que es poden finançar a través d'aquesta convocatòria són:
Per tal d'assegurar una perspectiva inclusiva, els beneficiaris han de fomentar la participació de grups objectiu rellevants pel Programa, i en particular de persones amb discapacitat, les seves famílies i organitzacions que les representin.
La present licitació anomenada "Adaptació de les ciutats europees a l'envelliment de la població: els reptes polítics i bones pràctiques (ACPA)" consisteix en una activitat d'anàlisi dirigida pel programa ESPON 2020.
El programa ESPON 2020 té com a objectiu promoure i fomentar una dimensió territorial europea en el desenvolupament i la cooperació aportant evidència, transferència de coneixement i aprenentatge de polítiques a les autoritats públiques i altres actors normatius a tots els nivells.
El resultat principal d'aquest servei en particular, serà una investigació sobre l'eficàcia de les polítiques i iniciatives per desenvolupar ciutats adaptades a l'envelliment de les persones i iniciatives concretes que donin suport al mateix, en vuit ciutats i regions europees contrastades.
Més concretament, analitzarà experiències dispars i divergents, com també d'urbanisme comú, relacionades amb l'exclusió social, l'ocupació i les competències, la desigualtat espacial, les innovacions emergents en matèria de salut i cura, la migració transnacional i l'impacte de la mobilitat geogràfica, social i econòmica.
Els resultats de l'ACPA contribuiran directament a l'adaptació i al desenvolupament de polítiques i plans d'acció relacionats amb ciutats i programes socials aptes per a l'edat, inclosa la política de cohesió post-2020.
L'objectiu del present contracte consisteix en posar en marxa un programa d'intercanvi de bones pràctiques sobre la igualtat de gènere pels anys 2019 i 2020.
Es tracta d'un programa que facilita l'intercanvi d'informació sobre qüestions relacionades amb les polítiques d'igualtat de gènere i la transmissibilitat de bones pràctiques entre països.
La seva missió és reforçar l'aprenentatge mutu entre els països participants i desenvolupar sinergies en col·laboració amb la Comissió Europea, amb vistes a enfortir les polítiques prioritàries del Compromís Estratègic per a la Igualtat de Gènere 2016-2019.
Més concretament, el programa d'intercanvi de bones pràctiques consistirà en 3 seminaris per any, d'un dia i mig de durada cadascun.
Per a cada seminari, es reuniran 18 països per debatre una o diverses mesures polítiques.
Això inclou un país amfitrió, possiblement un país coamfitrió i països participants.
El programa se centrarà en mesures polítiques concretes, abordarà les oportunitats i les restriccions de la posada en marxa d'aquestes polítiques i subratllarà de manera concreta les possibilitats o limitacions pel que fa a la transmissibilitat entre els estats membres.
S'espera que aquests intercanvis serveixin també de suport per al debat polític sobre la igualtat de gènere a nivell nacional i europeu.
Diverses entitats i organismes catalans han rebut aquest ajut com a líders o socis dels projectes seleccionats.
Entre la categoria 1, la dels projectes de cooperació de menor escala, en trobem un liderat per una entitat catalana, concretament el projecte " Material Designers.
Boosting Talent towards Circular Economies", liderat per la Fundació privada Elisava escola universitària, que ha rebut un total de 200.000 €.
En aquesta mateixa categoria, sis entitats catalanes han obtingut l'ajut com a sòcies de sis projectes.
En concret es tracta del Patronat Call de Girona que participa en el projecte " Parallel Traces: A new lens for Jewish Heritage" liderat per l'Association Européenne por la présérvation et la valorisation de la culture et du Patromoine juifs (de Luxemburg), que ha obtingut 197.439,77 €; la Fundació Sala Beckett/Obrador internacional de dramatúrgia, que participa en el projecte "Extended Univers" liderat per Boundless Theatre (Regne Unit), que ha rebut un total de 198.653,02 €; l'Institut d'Arquitectura Avançada de Catalunya, que participa en el projecte "Creative food cycles" liderat per Gottfried Wilhelm Leibniz Universitaet Hannover (Alemanya), que ha rebut suport per un import de 198.000 €; l'Institute of the Arts Barcelona Culture & Innovation SL, que participa en el projecte "Make a move" liderat per Kreativni Laboratorij Suvremenog Kazalista Krila (de Croàcia) i que ha obtingut 200.000 €; el Centre de Cultura Contemporània de Barcelona, que participa en el projecte "Literary Europe Live Plus" de l'entitat Aberystwyth University i que ha rebut un total de 200.000 € i, finalment, la Fundació La Caixa, que participa en el projecte " Teen Ambassadors across Europe " liderat per l'entitat Segni d'infanzia Associazione Artistica e Culturale i que ha obtingut 198.653,56 €.
En la categoria 2, la dels projectes de cooperació de gran escala, n'hi ha cinc que tenen socis catalans.
Es tracta del projecte "Dancing Museums-The democracy of beings" liderat per l'Associació francesa Briqueterie centre de developpement choreographique du Val de Marne i que compta amb la participació del Consorci del Mercat de les Flors/Centre de les Arts de moviment.
Aquest projecte ha obtingut 561.246 €.
L'ajut atorgat per Europa Creativa és de 419.805,64 €.
El projecte espanyol Our Many Europes liderat pel Museo Nacional Centro de Arte Reina Sofía i que compta amb la participació del Consorci del Museu d'Art Contemporani de Barcelona.
L'import atorgat a aquest projecte és de 2.000.000 €.
El projecte Be SpectACTive! liderat per la italiana Associazione Culturale Capotrave/Kilowatt en el qual participa la Universitat de Barcelona i que ha obtingut ajut per un total de 2.000.000 €.
El darrer projecte de gran escala amb participació catalana és el liderat per L'Associació francesa Arty Farty, titulat "We are Europe" i que ha obtingut 2.000.000 €.
L'EIT reconeix els èxits excepcionals dels membres de les seves comunitats d'innovació a través dels Premis anuals de l'EIT en quatre categories, celebrant assoliments i èxits, identificant models per reforçar la cultura empresarial d'Europa i augmentant les oportunitats per al desenvolupament dels guanyadors del premi EIT.
La cerimònia de lliurament de premis se celebrarà a Budapest el 4 d'octubre durant el Fòrum anual d'innovació de l'EIT, INNOVEIT.
Els 41 candidats representen als empresaris i innovadors més prometedors d'Europa.
Cada candidat ha estat seleccionat per impulsar la innovació europea a través de productes innovadors, projectes i serveis que afronten els reptes globals en els camps del clima, l'energia, la digitalització, l'alimentació, la salut i les matèries primeres.
Montserrat Vendrell està nominada en la categoria EIT Dona, que reconeix els èxits destacats de les dones empresàries i líders de les comunitats d'innovació de l'EIT.
La seva empresa és Alta Life Sciences i la innovació que es reconeix és pionera en ciències de la vida mitjançant el suport a l'esperit emprenedor i l'ecosistema sanitari.
Les Beques d'inici de l'ERC s'atorguen a investigadors de qualsevol nacionalitat que tinguin una experiència d'entre dos i set anys des de l'obtenció del doctorat (o un títol equivalent) i tinguin una trajectòria científica que demostri potencialitat.
La recerca haurà de ser duta a terme in una institució de recerca pública o privada situada in un dels estats de la UE o dels països associats.
La dotació (fins a 1,5 milions per beca) s'atorga per un període de fins a cinc anys.
Dues terceres parts del pressupost de l'ERC està compromès per a investigadors novells a través de les línies de Beca d'inici i de Beca de consolidació.
Les convocatòries s'obren una vegada l'any per a cada línia.
El Consell Europeu de Recerca inverteix 603 milions d'euros en 403 investigadors novells.
Set dels projectes seleccionats es duran a terme en centres de recerca o universitats catalanes on s'hi farà per exemple, un estudi sobre l'auge del populisme; o un sobre com es pot convertir l'energia solar en hidrogen.
Els projectes seleccionats a Catalunya són els següents:
Fundació Markets, Organitzacions and Votes in Economics
Institut Català d'Investigació Química
El passat 19 de juliol, l'European Innovative Council (EIC) va publicar els resultats de la convocatòria de l'Instrument PIME, a la seva fase 2, que finalitzava el 23 de maig d'enguany.
Aquesta iniciativa està finançada pel programa Horizon 2020.
La relació d'empreses catalanes guardonades són:
La fase 2 de l'Instrument PIME dona suport a les empreses a desenvolupar el concepte de negoci en un producte, servei o procés per llençar-ho en el mercat.
Les activitats poden incloure assaigs, prototips, validacions, demostracions i proves en una rèplica de situacions reals del mercat.
Les empreses seleccionades rebran un màxim de 2.500.000€ per projecte (fins a 5.000.000€ per a projectes en l'àmbit de la salut.
Aquesta fase té una durada d'un a dos anys, però en casos excepcionals i justificats es pot ampliar.
Les empreses també rebran un servei de coaching empresarial (acompanyament) i mentoring (tutorització), amb tal d'identificar espais o barreres al creixement.
La pròxima data límit de sol·licituds de la següent convocatòria, per a la seva fase 2, és el 10 d'octubre de 2018.
Arribats al número 100 d'aquest butlletí dels fons europeus a Catalunya, i tot just encetant aquesta etapa al capdavant del Departament d'Acció Exterior, Relacions Institucionals i Transparència, vull adreçar-vos unes paraules a propòsit del debat econòmic pressupostari per als anys vinents que s'acaba d'obrir a Europa.
El Marc Financer Pluriennal (2021-2027) que ha proposat la Comissió Europea tradueix les prioritats polítiques de la Unió Europea en termes financers per a aquest període.
El Govern de Catalunya vol ser present en aquest debat i contribuir a definir el pressupost de la UE per al futur.
Perquè la construcció del nostre país vol dir, ineludiblement, implicar-nos en la construcció d'Europa.
És per aquest motiu que treballarem en tots els espais possibles per convertir el pressupost europeu en una eina que ens ajudi, entre altres prioritats, a implementar l'Agenda 2030 tant arreu de la Unió com a casa nostra.
El pròxim Marc Financer Pluriennal ha de servir per lluitar contra les desigualtats i la pobresa, per promoure els drets humans, la igualtat de gènere, i la protecció del nostre planeta.
Hem d'ajudar a construir una Europa que representi un espai cultural, històric i afectiu propi de Catalunya.
Som vocacionalment europeus, de pensament i d'acció.
El nou Marc Financer Pluriennal també dotarà els fons europeus de recursos essencials que contribuiran al creixement del nostre país en tots els àmbits, des de la recerca i la innovació fins al món rural, el medi ambient, l'ocupació, la formació del jovent, la transformació digital o la internacionalització de les pimes, per citar només alguns aspectes.
Alhora, els projectes europeus i internacionals permeten portar el nom de Catalunya arreu d'Europa i del món per mitjà de les nostres universitats i centres de recerca, les nostres escoles i agrupacions juvenils, els nostres pobles i ciutats, les nostres empreses, les nostres fundacions i associacions o les nostres administracions públiques; en definitiva, moltes entitats del nostre país que participen en projectes europeus o que busquen socis per a col·laboracions futures.
Cal conèixer bé les diferents propostes de finançament europeu que s'aplicaran a partir de l'any 2021: per estar preparats davant les novetats, per exposar el què ens agrada i el què no i, en aquest cas, per fer valdre les nostres posicions i obtenir el retorn adequat.
Som un actor internacional que defensarà activament uns pressupostos i fons europeus que inverteixin en el nostre futur comú.
Teniu a la vostra disposició el web dels fons europeus a Catalunya i aquest butlletí electrònic, del que avui celebrem l'edició número 100.
A partir del setembre seguirem ajudant-vos a detectar les oportunitats més idònies per finançar els vostres projectes i apropar-vos a la nova generació d'ajuts de la UE per als anys venidors.
ANIMA és un projecte de recerca, orientat a les persones, que aborda un problema crític per a Europa: el soroll aviar.
El seu objectiu és identificar i difondre les millors pràctiques per reduir la molèstia del soroll que pateixen les comunitats que viuen a prop dels aeroports.
El projecte també fa un esforç per comprendre millor els factors no acústics que influeixen en la molèstia del soroll, però també per millorar la qualitat de vida de la població.
El projecte és desenvolupat per 70 experts en diverses disciplines com l'acústica, la simulació numèrica, la psicologia i la sociologia, la planificació de l'ús del sòl, la gestió operativa de l'aviació o la comunicació.
L'ANIMA compta amb el suport financer del programa de recerca i innovació Horizon 2020 de la Unió Europea.
És un projecte de 48 mesos amb un pressupost total de més de 7,4 milions d'euros; agrupa 22 socis d'11 països entre aeroports, centres de recerca en aviació, universitats, pimes i ONG:
Airport Regions Conference (xarxa-seu a Brussel·les)
La participació catalana està representada pels ajuntaments de Gavà i del Prat del Llobregat, la Generalitat de Catalunya i Barcelona Regional mitjançant la seva participació a la xarxa Airport Regions Conference (ARC).
La qual agrupa les autoritats regionals i locals d'Europa amb un aeroport internacional situat dins o prop dels seus territoris.
L'ARC participa en el projecte com a soci de comunicació, sent el líder del paquet de treball dedicat a la comunicació, la difusió i l'explotació dels resultats del projecte.